טוני בנט

| --- | --- |

בנט, 2001
 לידה:  3 באוגוסט 1926 קווינס, ניו יורק
 פטירה:  21 ביולי 2023 (בגיל 96) ניו יורק, ניו יורק, ארצות הברית 
 שם לידה:  אנתוני דומיניק בנדטו
 שם במה:  Tony Bennett 
 מקום קבורה:  בית הקברות קלברי 
 מוקד פעילות:  ארצות הברית 
 תקופת הפעילות:  1949–2021 (כ־72 שנים)
 מקום לימודים:  התיכון לאומנויות ועיצוב במנהטן 
 סוגה:  פופ, ג'אז
 שפה מועדפת:  אנגלית 
 חברת תקליטים:  קולומביה • MGM • אימפרוב • לגסי • ורב
 שיתופי פעולה בולטים:  פרנק סינטרה • ביל אוונס • קיי די לאנג • ליידי גאגא • דיאנה קרול
 בת זוג:  פטרישיה ביץ'(1952–1971) סנדרה גרנט (1971–1983) סוזן קרו (2007–2023)
 צאצאים:  אנתוניה בנט 
 מספר צאצאים:  4 
 פרסים והוקרה:  Primetime Emmy Award for Outstanding Variety, Music, or Comedy Special (2007)  פרס גראמי לאלבום פופ מסורתי (2000)  פרס גראמי לאלבום פופ מסורתי (2003)  פרס גראמי לאלבום פופ מסורתי (2004)  פרס גראמי לאלבום פופ מסורתי (1998)  פרס גראמי לאלבום פופ מסורתי (1995)  פרס גראמי לאלבום פופ מסורתי (1997)  פרס גראמי לאלבום השנה (1995)  פרס גראמי לאלבום פופ מסורתי (2006)  פרס גראמי לשיתוף הפעולה הטוב ביותר של פופ וקולות (2007)  פרס גראמי לאלבום פופ מסורתי (2022)  פרס אמי להופעת יחיד במופע או תוכנית מוזיקלית (1996)  פרס גראמי לאלבום פופ מסורתי (2007)  פרס גראמי לאלבום פופ מסורתי (2016)  פרס גראמי לאלבום פופ מסורתי (2012)  פרס גראמי להופעת פופ לדואט או להקה (2012)  פרס אמי להופעת יחיד במופע או תוכנית מוזיקלית (2007)  פרס גראמי לאלבום פופ מסורתי (1994)  פרס גראמי להקלטת השנה (1963)  פרס גרשווין (2017)  פרס גראמי לאלבום פופ מסורתי (1993)  פרס מרכז קנדי (2005)  אגדה חיה של ספריית הקונגרס  פרס גראמי לאלבום פופ מסורתי (2015)  אמני הג'אז של NEA (2006)  פרס גראמי למפעל חיים (2001)  פרס גראמי לביצוע סולו הפופ הגברי הטוב ביותר (1963)  Bronze Medallion (1969)  היכל התהילה של ניו ג'רזי (2011)  International Civil Rights Walk of Fame (2007)  איש השנה של MusiCares (1995)  כוכב בשדרת הכוכבים בהוליווד  היכל התהילה של המוזיקה בלונג איילנד  כוכב הארד 
 tonybennett.com
 פרופיל ב-IMDb
 חתימה:  
 
אנתוני דומיניק בנדטו (באנגלית: Anthony Dominick Benedetto;‏ 3 באוגוסט 1926 – 21 ביולי 2023), שנודע בשם הבמה טוני בנט, היה זמר וצייר אמריקאי, ששר בסגנון פופ מסורתי, ביג בנד וג'אז. ציוריו, שצוירו תחת שם הולדתו, מוצגים במספר מוסדות אקדמיים למוזיקה ולאמנות. הוא ייסד את בית הספר לאמנויות על שם פרנק סינטרה, הממוקם בשכונת הולדתו, אסטוריה שבניו יורק.
בנט החל לשיר בגיל צעיר מאוד. בסוף שנות העשרה לחייו שירת בצבא ארצות הברית בעת מלחמת העולם השנייה כחייל חי"ר בחזית מערב אירופה. לאחר מכן התמקד בשירתו בסוגת הג'אז וחתם חוזה הקלטות בחברת התקליטים קולומביה רקורדס. הסינגל הראשון שלו, "Because of You", יצא לאור ב-1951. הוא נכלל ברצועה השישית באלבום הבכורה שלו Because of You. לאחר צאת האלבום החליט בנט כי סוגת הג'אז תלווה את הקריירה שלו לאורך כל שנותיה; הוא סיים את שנות ה-50 של המאה ה-20 עם מגוון אלבומי הז'אנר דוגמת "The Beat of My Heart" ו-"Strike Up the Band". ב-1962 הוציא לאור את השיר "I Left My Heart in San Francisco", שזכה בפרס גראמי להקלטת השנה ולהופעת הפופ הווקאלי הטובה ביותר – לגבר. במרוצת שנות ה-60 וה-70 לא זכה בנט לפופולריות לה ציפו בחברת התקליטים שחתם, אך בתחילת שנות ה-80 החל להתפרסם מחדש, בעיקר בקרב קהל הנוער החדש שהושפע מלהיטי הביטלס וקווין, תוך שמירה על סגנונו המוזיקלי. הוא הוציא אלבומים שקיבלו מעמד זהב על ידי איגוד תעשיית ההקלטות האמריקאי.
עם תחילת המאה ה-21 הוציא בנט לאור אלבומי מוזיקה משותפים עם זמרים נוספים, דוגמת דיאנה קרול וביל צ'ארלפ. ב-2014 פרסם עם ליידי גאגא את האלבום הראשון שלהם, Cheek to Cheek. השניים יצאו לסיבוב הופעות "Cheek to Cheek Tour" כדי לקדמו בשווקים הבינלאומיים. ב-2021 יצא האלבום המשותף השני של הצמד, Love for Sale.
במרוצת הקריירה המוזיקלית שלו זכה ב-20 פרסי גראמי, כולל פרס מפעל חיים שהוענק לו ב-2001, בשני פרסי אמי לבידור בפריים טיים ובפרס מרכז קנדי. הוא מכר כ-50 מיליון עותקים של שיריו ואלבומיו ברחבי העולם. בפברואר 2021 נחשף כי בנט סובל מאלצהיימר, שהתגלה אצלו עוד ב-2016. באוגוסט 2021 הודיע על פרישתו מהקריירה המוזיקלית שלו, שכן מצבו הבריאותי הידרדר משמעותית.